Základná škola, Školská 389, Sačurov

Prierezová tematika

**Osobnostný a sociálny rozvoj**

**ISCED 2**

**Osobnostný a sociálny rozvoj**

***Cieľom tejto prierezovej témy je:***

* prispieť k rozvoju osobnosti žiaka tak, že v oblasti vedomostí, zručností a schopností nadobudne schopnosť chápať, analyzovať a hodnotiť vzťahy medzi človekom a jeho životným prostredím na základe poznania zákonov, ktorými sa riadi život na Zemi;
* poznať a chápať súvislosti medzi vývojom ľudskej populácie a vzťahom k prostrediu v rôznych oblastiach sveta;
* pochopiť súvislosti medzi lokálnymi a globálnymi problémami a vlastnú zodpovednosť vo vzťahu k prostrediu;
* rozvíjať si spôsobilosti, ktoré sú nevyhnutné pre každodenné konanie a postoje človeka k životnému prostrediu,
* rozvíjať spoluprácu pri ochrane a tvorbe životného prostredia na miestnej, regionálnej a medzinárodnej úrovni,
* pochopiť sociálne a kultúrne vplyvy, ktoré determinujú ľudské hodnoty a správanie,
* vedomie individuálnej zodpovednosti za vzťah človeka k prostrediu ako spotrebiteľa a výrobcu
* vedieť hodnotiť objektívnosť a závažnosť informácií o stave životného prostredia a komunikovať o nich, racionálne ich obhajovať a zdôvodňovať svoje názory a stanoviská,
* využívať informačné a komunikačné technológie a prostriedky pri získavaní a spracúvaní informácií, ako aj pri prezentácii vlastnej práce.

V oblasti postojov a hodnôt nadobudne schopnosť:

* vnímať život ako najvyššiu hodnotu,
* pochopiť význam udržateľného rozvoja ako pozitívnej perspektívy ďalšieho vývoja ľudskej spoločnosti,
* posilňovať pocit zodpovednosti vo vzťahu k živým organizmom a ich prostrediu,
* podporovať aktívny prístup k tvorbe a ochrane životného prostredia prostredníctvom praktickej výučby,
* posilňovať pocit zodpovednosti vo vzťahu k zdravému životnému štýlu a k vnímaniu estetických hodnôt prostredia,
* schopnosť vnímať a citlivo pristupovať k prírode a prírodnému a kultúrnemu dedičstvu,
* prehlbovať, rozvíjať a upevňovať hodnotový systém v prospech konania smerom k životnému prostrediu,
* rozvíjať schopnosť kooperovať v skupine, deliť si úlohy, niesť zodpovednosť

**Európsky deň rodičov a škôl**

**Cieľ:**

* dosiahnuť chápanie rôznych kultúr ako prirodzene rovnocenných, berúc zároveň do úvahy ich historické a sociálne súvislosti a ich rôzne spôsoby sebavyjadrovania
* vytvárať zdravé vzťahy v škole, medzi žiakmi a učiteľmi navzájom, medzi školou a rodinou

**Termín:** október

**Forma:** týždňový projekt s vyvrcholením v jeden deň - deň otvorených dverí pre rodičov a verejnosť formou projektového vyučovania a prezentácie školy

**Spôsob realizácie:** žiaci každej triedy a triedni učitelia si vyberú jednu tému, ktorú projektovo spracujú a vo vybraný deň (Európsky deň rodičov a škôl) prezentujú pred žiakmi a učiteľmi školy. Pozvaní sú aj rodičia a verejnosť.

**Témy** pre jednotlivé triedy pripravuje komisia učiteľov vyučujúcich predmety: dejepis, občianka výchova, geografia, výtvarná výchova, hudobná výchova.

Príklady: ročné obdobia, dedina a mesto, historické obdobia, štáty Európy, športy, hudobné štýly, remeslá, rozprávky, hlavné mestá Európy, národy sveta a pod.

**Vianočná akadémia**

**Cieľ:**

* celoškolské vystúpenia v predvianočnom období
* ukázať výsledky krúžkovej činnosti
* ukázať a rozvíjať talent a záujmy žiakov
* rozvíjať tímovú prácu kolektívov tried

**Aktivita:**

* jednotlivci aj kolektívy žiakov si pripravia spevácke, recitačné, dramatické a tanečné vystúpenia
* pred spolužiakmi, učiteľmi a rodičmi prezentujú svoje programy

**Termín:** december (posledný vyučovací deň v kalendárnom roku)

**Deň Zeme**

**Cieľ:**

* rozvíjať si spôsobilosti, ktoré sú nevyhnutné pre každodenné konanie a postoje človeka k životnému prostrediu,
* rozvíjať spoluprácu pri ochrane a tvorbe životného prostredia na miestnej, regionálnej a medzinárodnej úrovni,

**Aktivity:**

**Modrý deň**

* všetci sa oblečieme do farby našej modrej planéty
* vyhlásime súťaž o najmodrejšiu triedu, žiaka, žiačku
* rozhlasové okienko o planéte Zem

**Celosvetový deň sadenia stromčekov**

* ENO program pozýva školy, deti a mládežnícke skupiny sadiť stromčeky pre biodiverzitu a trvaloudržateľnú budúcnosť ( www.enotreeday.net )
* Environment online – ENO – je globálna virtuálna škola a sieť pre trvaloudržateľný rozvoj
* školy celého sveta študujú tie isté environmentálne témy, robia konkrétne skutky pre životné prostredie a delia sa o svoje poznatky so svojím okolím a celým svetom na webe
* asi 5000 škôl v 150 krajinách sa zúčastňuje týchto aktivít. ENO program začal pred 10 rokmi a jeho ústredie je vo Fínsku. ENO Tree Planting Day 2010 (ENO deň sadenia stromčekov)

**Stromček pre prvákov**

* žiaci 9. ročníka zasadia každý rok s prvákmi ich strom

**LandArt**

* žiaci jednotlivých tried vytvoria svoj landart obrázok z prírodnín na školskom dvor

**Marec – mesiac knihy**

**Cieľ:**

* je prilákať do knižnice stále viac nových čitateľov
* ukázať im čarovný svet, ktorý je v knihách ukrytý a čaká len na to, že ho niekto objaví
* je, aby deti siahali po knižkách, aby v nich hľadali nielen vedomosti, ale i oddych a zábavu
* je, aby sa knihy stali ich každodennými spoločníkmi a pomocníkmi
* je zapojiť do akcie čo najviac detí, od tých najmenších až po najstarších deviatakov, a tak sme sa rozhodli, že oslávime Marec - mesiac knihy všetci spolu

**Aktivita:**

* každý štvrtok v marci cez prestávky budeme sondovať čitateľskú gramotnosť našich žiakov, preto počas prestávok budeme chodiť s knihou po chodbách školy a náhodní žiaci, ktorých stretneme, nám budú z vybranej knihy čítať
* chceme tiež žiakom pripomenúť, že knižnica je miesto, kde sa ukrýva veľa krásnych príbehov, rozprávkových hrdinov; miesto, ktoré im ponúka množstvo vedomostí, informácií zo všetkých oblastí života; miesto, kde je možné snívať
* preto 13. marca naši deviataci pasujú do radov čitateľov našej knižnice našich najmenších žiačikov – prváčikov

**Ročníkové projekty**

**Cesty**

Cieľ:

* rozvíjať u žiakov sebareflexiu, sebapoznávanie a sebaúctu, vedieť prevziať zodpovednosť za svoje konanie, osobný život a sebavzdelávanie
* naučiť žiakov uplatňovať svoje práva, ale aj rešpektovať názory a potreby iných
* podporovať prevenciu sociálno-patologických javov v škole

Aktivita: Program je rozdelený do 10 tém.

Každá z tém modeluje určitým spôsobom niektorú z charakteristík emocionálne zrelého človeka.

Stretnutia na seba nadväzujú spätnou väzbou, potom je zahrievacia aktivita, téma, záver.

Termín: január

**Týždeň matematiky**

Cieľ:

* rozvíjať u žiakov sebareflexiu, sebapoznávanie a sebaúctu, vedieť prevziať zodpovednosť za svoje konanie, osobný život a sebavzdelávanie
* naučiť žiakov uplatňovať svoje práva, ale aj rešpektovať názory a potreby iných
* viesť žiakov k tomu, aby sa prostredníctvom vlastnej organizácie práce naučiť riadiť seba, tím, vypracovávať si harmonogram práce, vyhľadávať problémy, ktoré treba riešiť, pomenovať ich, vytvoriť hypotézu

Projekt prebieha počas jedného školského týždňa

Termín: koniec septembra

Metódy a formy práce:

* cvičenia
* modelové situácie
* diskusie
* hry

Triedy šiesteho ročníka - organizátori

Organizátor: predmetová komisia matematika - fyzika

**Ako sa objavoval a dobýval svet**

* Problematika osobnostného a sociálneho rozvoja je začlenená do celého priebehu ročníkového projektu.

Ciele:

* naučiť žiakov pracovať s prezentačnou technikou, prezentovať svoju prácu písomne aj verbálne s použitím informačných a komunikačných technológií
* rozvíjať u žiakov sebareflexiu, sebapoznávanie a sebaúctu, vedieť prevziať zodpovednosť za svoje konanie, osobný život a sebavzdelávanie
* dosiahnuť chápanie rôznych kultúr ako prirodzene rovnocenných, berúc zároveň do úvahy ich historické a sociálne súvislosti a ich rôzne spôsoby sebavyjadrovania

Termín: koniec apríla (týždeň)

Metódy a formy práce:

* cvičenia
* modelové situácie
* diskusie
* hry

Triedy: siedmeho ročníka

Organizátor: predmetová komisia geografia - dejepis